בעקבות הפשע המוצלח, משכנעת החבורה את דין קיטון - למרות מאמציו לחזור למוטב - לבצע איתם פשע נוסף. סוחר סמים בשם רדפוט שוכר אותם כדי לשדוד את סול ברג, סוחר עשיר מטקסס, ולקחת ממנו את המזוודה מלאת היהלומים שלו. הם עושים זאת, אך לא בדרך ה"חלקה" ביותר (החבורה הורגת את הסוחר ואת שומרי ראשו), וגונבים את המזוודה. בתוך המזוודה מתגלים סמים במקום יהלומים, והחבורה דורשת הסברים מסוחר הסמים. הלה מסביר להם כי ה"בוס" רוצה לפגוש אותם. החבורה מתייצבת במקום שנאמר להם, ופוגשת את עורך דינו של הפושע, קובאיאשי. קובאיאשי מגלה להם את זהות לקוחו - הפושע הגדול ביותר אי פעם, קייזר סוזה, פושע אגדי שאיש אינו יודע כיצד הוא נראה ולמעשה יש ספק אם הוא בכלל קיים. מתברר כי כל החמישה היו מעורבים בעברם בפשעים שפגעו, ללא ידיעתם, ב"עסקיו" של סוזה. עורך הדין דורש מהם, תמורת מחילתו של סוזה, שישתתפו בפעולה נגד אויביו של סוזה. הוא גם נותן להם מזוודה עם מידע אישי ומפורט עליהם, על מנת להוכיח להם כי הם נתונים במעקב בכל רגע. החבורה נדרשת לסכל העברת כמות סמים גדולה על ספינה, לקחת את הכסף לעצמם, לשרוף את הסמים ואת האנייה, ולחסל את כל הסוחרים.
במקביל לחקירתו של קינט, נחקר בבית החולים הניצול השני מהאירוע בסן פדרו, הונגרי שהיה חלק מחבורת הסוחרים על הספינה וכעת שוכב בבית החולים כשכל גופו מכוסה בכוויות. ההונגרי טוען כי במהלך האירוע ראה במו עיניו את קייזר סוזה (האיש שמעולם לא נראה - הוא הרי עושה את כל עסקאותיו דרך עורך דינו: האיש היחידי שראה אותו). סוכן ה-FBI ג'ק בר (ג'יאנקרלו אספוזיטו) החוקר אותו מבקש ממנו לתאר את פניו של קייזר סוזה לציירת קלסתרונים הנוכחת בחדר.
בהמשך החקירה שלו, מספר קינט על ההתרחשויות על הספינה, בתור העד היחיד מן החבורה שנותר בחיים. אחרי שהרגו אנשי החבורה כמעט את כל יושבי הספינה, הם לא מצאו שום סמים על הספינה, רק כסף שמועבר אליה. הכספים שהועברו על ידי ההונגרים היו תמורת מידע, שכן על הספינה היה אדם אשר ראה את קייזר סוזה ועומד לזהות אותו עבור אויביו. האדם אמור היה להיות מוסגר לידי ההונגרים תמורת סכום נכבד ולזהות עבורם את סוזה, אך מתברר כי במהלך האירוע נורה האיש בתאו שעל הספינה.
עוד מספר קינט על משהו מוזר מאוד שקרה על האנייה, ושהוא היה עד לו - כל החבורה, חוץ ממנו, נרצחה באופן מפתיע על האנייה. בין השאר נראה אותו אירוע מתחילת הסרט בו האדם המכונה "קייזר" - מן הסתם קייזר סוזה - יורה בדין קיטון.
לאחר שקינט מסיים את סיפורו, טוען בפניו החוקר קויאן כי דין קיטון, אותו קויאן מתעב כשאר אנשי החוק, הוא למעשה קייזר סוזה (בהתבסס על הרמזים בסיפור) וכי ביים את מותו. לדעתו של קויאן, קיטון מעולם לא חזר למוטב ואף לא ניסה לחזור למוטב; למעשה הוא יזם את ההשתלטות על האנייה והשתמש בחבריו במשימה מסוכנת מאוד רק על מנת לחסל את האדם שראה אותו ויכול לזהותו כקייזר סוזה. בין השאר מספר קויאן לקינט כי חברתו של קיטון, עורכת דין פלילית שנטלה אותו תחת חסותה, התגלתה ירויה בראשה בחדר מלון.
בעצב רב, לאחר שהשתכנע, עוזב קינט את תחנת המשטרה, ויוצא החוצה מהבניין.
בשלב זה מגיע הסיום המפתיע של הסרט: הפקס עם קלסתרונו של קייזר סוזה, כפי שצויר על פי תיאורו מפי הפצוע ההונגרי בבית החולים, מגיע לתחנה - ומתברר שהדמות בפקס היא דמותו של קינט. קויאן מבין כי הפרטים שנתן קינט במהלך החקירה היו בדויים כולם, מבוססים למעשה על שמות ופרטים שראה בחדר החקירה (פרסומות על לוח המודעות, שם היצרן על תחתית של ספל הקפה וכדומה).
בעוד ההבנה נוחתת על קויאן אחוז ההלם, מתרחק קינט מתחנת המשטרה כאשר רגליו וידו הנכות מתגלות כבריאות לחלוטין; הוא נאסף למכונית שבה נוהג קובאיאשי, והשניים נעלמים מעבר לפינת הרחוב בעוד קויאן פורץ מתחנת המשטרה על מנת לחפשם, אך מבין שהחמיץ את ההזדמנות.
הופעתו של קובאיאשי שאוסף את קינט מעלה ספק בדבר זהותו האמיתית, כיוון שהשם "קובאיאשי" הומצא על ידי קינט תוך כדי בניית סיפורו הבדוי, לאחר שראה את השם כיצרן כלי בית על תחתית ספל הקפה שלו.
טפילות
טפילות או פרזיטיזם (באנגלית: Parasite; מיוונית: Parasitos) הוא סוג יחסי גומלין בין אורגניזמים החיים בתוך / על יצור אחר המהווה "פונדקאי" (Host), וממנו משיגים מזון או חומרים אחרים החיוניים לקיומם התקין ולהתרבותם. לרוב הטפיל זוכה במזון, הגנה, מקום מחיה ואפילו יכולת להתרבות. עם זאת בניגוד ליחס הדדי בו הפונדקאי נהנה מתמורה או מסמוכנות בו הפונדקאי לא נהנה אך גם לא נפגע, בטפילות הטפיל פוגע בפונדקאי (אם כי לא הורגו) והפונדקאי לרוב נלחם בו ישירות או בעקיפין.
בהשאלה מתייחסים גם לטפילים חברתיים בתוך החברה האנושית, אשר נחשבים מזיקים שאינם תורמים לחברה.
סיווגים.
ניתן לחלק את הטפילים השונים על פי מספר סיווגים:
מיקום הטפיל על הפונדקאי (חיצוני\פנימי).
רוב הטפילים הפנימיים חיים במעיים, ברקמות הגוף, כגון בשרירים, בלימפה, חלק קטן מהם פולש לכלי הדם ובנוסף, ישנם טפילים פנימיים החיים על גבי העור כמו זחלי זבובים של אסטריתיים, בוהקנים או שחמטניים הגורמים לריממת.
משמעויות נוספות של טפילים.
פרזיטואידים.
פרזיטואידים הם טפילים המטילים את ביציהם לתוך גוף הפונדקאי והצעירים המתפתחים ניזונים ממנו, עוצרים את מחזור חייו והורגים אותו. התופעה מוכרת ממספר חרקים כמו כלצידים ושאר צרעות וכמה זבובאים.
טפילי תטולה.
בעלי חיים המשלימים את מחזור חייהם על ידי ניצול התנהגות חברתית של מינים אחרים, כגון הקוקייה המטילה את ביציה בקן של מינים אחרים, קטנים יותר, כך שהגוזל יכול להדוף אותם החוצה ולגדול תחת חסות המין האחר. מינים אחרים רק מטילים ביצים תחת מין דוגר (למשל ברווז שחור-ראש) והאפרוחים מתפקדים לבד. מספר מינים של טפילים רגילים מנצלים את כישוריהם גם למטרות רבייה.
חומסנות.
חומסנות היא התנהגות אכילה של מינים שבמקרים רבים כלל לא ניזונים מאכילה זו, אלא רק אפורטוניסטים על טרף של ציידים אחרים, אותם הם דוחקים משללם. מספר חומסנים משתמשים בחומסנות קבועה כדי להטעות טורפים גדולים מהם, למשל כמה עכבישים קטנים.
צמחים טיפלים.
ישנם שני סוגי צמחים טפילים:
Mycoplasma
Mycoplasma (מיקופלזמה) הוא סוג של חיידקים אמיתיים.
מאפיינים.
ה-Mycoplasma הם החיידקים בפרט, והיצורים החיים בכלל, הפשוטים והקטנים ביותר הקיימים. הם חסרי דופן תא ובעלי גנום קטן מאוד המאפשר את פעולות החיים הבסיסיות ביותר בלבד. היות שפעולות רבות ה-Mycoplasma לא יכולים לעשות בעצמם, הם חיים כטפילים; הם אינם פולשים לתאים אחרים, אלא חיים מחוצה להם, על-גבי ממברנת התא. למרות שמדובר בסוג של חיידקים, ייחודם גורם לרבים להפריד אותם מממלכת החיידקים ולדון בהם בנפרד.
שני מינים של מיקופלזמה גורמים למחלות באדם: "M. pneumoniae" גורם לחלק נכבד ממקרי דלקת הריאות, ו-"M. Genitalium" גורם לדלקות באיברי המין. בסך הכול קיימים כ-100 מיני Mycoplasma.
Mycoplasma נוטים לזהם תרביות תאים במעבדות. הם נחשבים לאויב הראשון במעלה של תרביות התאים; לא ניתן לראותם במיקרוסקופ אור בשל קוטנם והם עמידים בפני סוגים רבים של אנטיביוטיקה. זיהום תרבית ב-Mycoplasma עלול לתת תוצאות שגויות במחקר בו משתתפת התרבית. אחת הדרכים היחידות לזיהוי זיהום Mycoplasma בתרבית היא ליטול דגימה ממנה, לשכפלה בעזרת PCR, לחתכה בעזרת אנזימי הגבלה ולנתח את התוצאות בעזרת אלקטרופורזה. השוואת התוצאות עם ערכים ידועים של הגנום של Mycoplasma מאפשר זיהוי הזיהום.
גודל הגנום של המיקופלזמה נע בין 600,000 ל-1,300,000 בסיסי DNA. לשם השוואה, הגנום של "Escherichia coli", החיידק הנחקר ביותר בביולוגיה, הוא כ-4.5 מיליון בסיסים.
ייחוד נוסף של המיקופלזמה הוא ההכרח שלהם לצרוך סטרולים מהסביבה כדי לבנות את ממברנת התא שלהם. הם בדרך כלל צורכים סטרולים בצורת כולסטרול המגיע מהאורגניזם אליו הם נטפלים.
אדמו&quot;ר האמצעי
דוב בר
Firth of Fifth
Firth of Fifth היא יצירת רוק מתקדם של להקת ג'נסיס, שהתפרסמה באלבום Selling England by the Pound ב-1973. אורך היצירה כ-10 דקות והיא מכילה את מאפייניו המובהקים של זרם הרוק המתקדם שאליו השתייכה להקת ג'נסיס באותה התקופה.
מבנה וניתוח מוזיקלי.
היצירה נפתחת בקטע סולו פסנתר בעל אופי רפסודי, בטונאליות של סי במול (Bb). הפתיחה מתאפיינת באקורדים מפורקים המנוגנים במשקלים א-סימטריים כדוגמת 13/16 ו-15/16. לאחר פתיחת הפסנתר מגיעים מספר בתים המנוגנים על ידי ההרכב כולו. הבתים מתאפיינים במרקם רוק הכולל גיטרות חשמליות, קלידים ותופים. הטונאליות בבתים היא של סי מז'ור (B) ובסופם הופכת הטוניקה שלהם לדומיננטה של קטע מעבר בטונאליות של מי מינור (Em). לאחר קטע המעבר הקצר, המנוגן על ידי באס, פסנתר ותופים, מגיע נושא קצר המנוגן על ידי חליל ובליווי פסנתר מסתיים ומגיע לקטע מעבר נוסף בטונאליות של דו מינור (Cm). קטע מעבר זה (המנוגן על ידי פסנתר, באס ותופים) מציג מסגרת הרמונית מודאלית - דרגה ראשונה מינורית ודרגה רביעית מז'ורית, דבר המאפיין מודוס דורי (אם כי המלודיה בקטע זה אינה מודאלית בהכרח). בקטע זה מואץ הטמפו והוא מוביל להתגברות המתח.